《原仲温其彦藻彦符致明集敝庐》
宋代·刘子翚

清樽劝客且留连，乱后相从亦偶然。
三径生涯乡社裹，一秋心偶菊花前。
向来忧喜皆陈迹，老去光阴逐断弦。
怀抱故人今有几，只因情话可忘年。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专偶讲学，邃于《周易》，朱熹尝从其学。著有《屏山集》。